Diari Oficial de la Generalitat Valenciana


Sumari del DOGV 5459, del 27-02-2007 (2007/1700)

Informació pública del programa d'actuació integrada de la unitat d'execució número 3 del Pla General d'Ordenació Urbana de Granja de Rocamora.
-----------------------------------------------------------------------------------------------------------------------------------------------

### Dades del document

Número de DOGV
:   5459

Data del DOGV
:   27-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1700


Data del document
:   24-01-2007

Organisme emissor
:   Agrupació d'Interés Urbanístic de la Unitat d'Execució núm. 3 del PGOU de Granja de Rocamora

Tipus de document
:   Informació Pública

L'Agrupació d'Interés Urbanístic de la Unitat d'Execució número 3 del Pla General d'Ordenació Urbana de Granja de Rocamora, amb domicili social al carrer de l'Alcalde Francisco Ramón Rocamora, número 24, de Granja Rocamora (03034) (Alacant), ha protocol·litzat, per a exposar-los al públic, els documents de l'alternativa tècnica del programa de l'àmbit urbanístic a què fa referència l'article 134.1 de la Llei 16/2005, Urbanística Valenciana (LUV), en relació amb l'article 126 del text legal esmentat. La protocol·lització s'ha efectuat a la Notaria d'Elvira Lillo Soriano, sítia a la localitat de Callosa de Segura (Alacant), passeig de La Estación, número 33 (telèfon: 51 637 73 36), i així mateix, i per a la consulta en horari administratiu, s'ha dipositat, i consta un exemplar de l'esmentada documentació, a l'Ajuntament de Granja de Rocamora, situat a la plaça de San Pedro, número 1 (telèfon: 056 56 71 70).  
La unitat d'execució número 3 del Pla General d'Ordenació Urbana de Granja de Rocamora, sòl urbanitzable ordenat detalladament, es troba al nord-est del nucli urbà i comprén una superfície de 38.100,00 metres quadrats, la qual afronta, al nord, amb el carrer de Motas, al sud amb el carrer de Fatriqueras, a l'oest amb l'avinguda de La Arboleda i, a l'est, amb sòl no urbanitzable. En data 28 de setembre de 2006 -amb la sol·licitud formal prèvia d'esta Agrupació d'Interés Urbanístic, el Ple de l'Ajuntament de Granja de Rocamora va acordar iniciar el procediment per a la gestió indirecta del programa per al desenvolupament de l'esmentada unitat d'execució número 3, va aprovar les bases generals i les particulars reguladores d'este concurs, i les va remetre el Diario Oficial de la Unión Europea en data 3 de novembre de 2006 a l'efecte de publicar-les, i també s'han publicat en el Diari Oficial de la Generalitat número 5.395, de data 24 de novembre de 2006, en el diari d'informació general ABC, de data 16 de novembre de 2006, i al tauler d'anuncis de la casa consistorial indicada.  
De conformitat amb el que establixen els articles 132.1.e i 134 de la LUV i l'article 293 del Reglament d'Ordenació i Gestió Territorial i Urbanística (ROGTU), se sotmet a informació pública l'alternativa tècnica protocol·litzada -acompanyada de projecte d'urbanització i constitució i estatuts de l'Agrupació d'Interés Urbanístic pel termini d'un (1) mes, comptador des de l'endemà de la publicació d'este anunci en el Diari Oficial de la Comunitat Valenciana, a l'efecte que qualsevol persona puga consultar la documentació indicada i, si escau, formular-hi al·legacions. Estes al·legacions es podran presentar, indistintament, a la notaria a què s'ha fet referència, en dies laborables i en horari de 09.00 a 14.00 hores o bé davant l'Ajuntament de Granja de Rocamora.  
Prèviament a la publicació d'este anunci, amb els requisits legalment fixats en l'article 133.4 de la LUV i concordants del ROGTU, s'ha remés un avís de l'inici del procediment de gestió indirecta del programa al domicili fiscal dels que consten al Cadastre com a titulars dels drets afectats per l'actuació proposada de programació de la unitat d'execució número 3 del Pla General d'Ordenació Urbana de Granja de Rocamora. Este anunci s'inserirà, de conformitat amb el que disposa l'article 132.2 de la LUV i a l'únic efecte de presentació d'al·legacions, en el Diari Oficial de la Comunitat Valenciana, en un diari no oficial d'àmplia difusió al municipi i en el Butlletí Oficial de la Província d'Alacant als efectes assenyalats en l'article 59.5 de la Llei de Règim de Jurídic de les Administracions Públiques i del Procediment Administratiu Comú per als eventuals titulars desconeguts o de parador ignorat o, per als qui s'haja intentat la notificació i no s'hi haguera pogut practicar.  
Granja de Rocamora, 24 de gener de 2007.- El president de l'Agrupació d'Interés Urbanístic de la Unitat d'Execució número 3 del PGOU de Granja de Rocamora: José Bernabéu Bernabéu.